André Danjon - Wikipedia, déi fräi Enzyklopedie

# André Danjon

### Vu Wikipedia, der fräier Enzyklopedie.

André Danjon

Den André-Louis Danjon gebuer de 6. Abrëll 1890 zu Caen, Frankräich a gestuerwen den 21. Abrëll 1967 zu Paräis war e franséischen Astronom.

Den Danjon hat eng Method fir d’Miessung vum Widerschäin vun der Äerd op den Äerdmound entwéckelt. Hien huet en Teleskop mat engem Prisma gebraucht, wat d’Liicht vum Mound an zwee identesch Liichtbëndelen opgedeelt huet, sou datt zwee identesch Biller vum Mound nieweneneen gemeet goufen. Mat enger Blend gouf eent vun de Biller sou wäit ofgedonkelt, datt d’sonnebeschéngte Moundsäit déi gläich Hellegkeet hat wéi déi nëmmen vum Äerdschäin beliichte Moundsäit am net ofgeblennten Bild.

Mat déier heifir noutwendeger Ofblendung krut den Danjon e quantitative Moosswert fir d’Hellegkeet vun der Äerd, vum Mound aus gesinn. Den Danjon huet ënner anerem (ofhängeg vun der verännerlecher atmosphärescher Verschmotzung) d’Hellegkeet vum vun der Äerdatmosphär an dem Kärschied vun der Äerd ofgelenktenem Liicht bei enger totaler Mounddäischtert gemooss. Dës huet hien an enger no him benannten Danjon-Skala zesumme gefaasst, déi vun 0 (ganz donkel) bis 4 (ganz hell) reecht.

Den André-Louis Danjon gouf am Joer 1958 mat der Goldmedail vun der Royal Astronomical Society ausgezeechent. Him zu Éieren huet den Asteroid (1594) Danjon säi Numm, genau wéi de Moundkrater Danjon.

- (fr) [1] Säi Liewen
- (de) [2] Lexikon iwwer d'Mounddäischtert

Vun "http://lb.wikipedia.org../../../a/n/d/Andr%C3%A9_Danjon_c7a0.html"

Kategorien: Franséisch Astronomen | Gebuer 1890 | Gestuerwen 1967 | Goldmedail vun der Royal Astronomical Society

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- 日本語
- Slovenčina
- Slovenščina